Ертіс өңірінде 1-4 сынып оқушыларын мектептерде тегін тамақтандыруға 1,7 млрд теңге бөлінеді
DATE: 22:15, 11 Желтоқсан 2019 | GMT +5
TITLE: Ертіс өңірінде 1-4 сынып оқушыларын мектептерде тегін тамақтандыруға 1,7 млрд теңге бөлінеді
URL: https://kaz.inform.kz/news/ertis-onirinde-1-4-synyp-okushylaryn-mektepterde-tegin-tamaktandyruga-1-7-mlrd-tenge-bolinedi_a3593780/
META: DATE: 22:15, 11 Желтоқсан 2019 | GMT +5
TOTAL WORDS: 142
AUTHOR(S):
TEXT: Облыстық мәслихат сессиясында депутаттарға ақпарат жеткізген өңірлік экономика және бюджеттік жоспарлау басқармасының басшысы Мақсат Тұрлыбаев аталған көрсеткіштің 2019 жылмен салыстырғанда 28%-ға артқанын атады. Атап айтқанда, облыс мектептерінде 51 мыңнан астам 1-4 сынып оқушыларын тегін тамақтандыруға 1, 7 миллиард теңге бөлінген. Одан бөлек, өңірдің 111 мектебін Назарбаев зияткерлік мектептері үлгісіндегі жиһазбен қамтуға 108, 6 миллион теңге қарастырылады. Сонымен бірге, 475 жетім және ата-ананың қамқорынсыз қалған балаларды асырауға 1, 1 млрд теңге бөлінбек. «Сарыарқа» және «Затон» мөлтекаудандарында мектеп құрылыстарына, сондай-ақ, Павлодардағы Абай атындағы №10 мектеп-лицейінің жалғасын салуға, Ақсу қаласына қарасты Үштерек ауылындағы балабақша ғимаратын, Павлодар ауданындағы Кемеңгер бастауыш мектебін қайта жөндеу, Павлодардағы №3 дарынды балаларға арналған гимназиядағы спорт және мәжіліс залын салуға екі миллиард теңгеден астам қаражат бөлінеді», - деді Мақсат Тұрлыбаев. Облыс әкімі Болат Бақауов кішігірім мектептерді оңтайландыру ісін жалғастырудың маңыздылығын атап, оның бюджет қаражатын үнемдеп, білім беру сапасын арттыруға септігін тигізетінін айтты
